title: Warlock (cinta de 1959)
text: Iste articlo ye sobre un western estausunidense de l'anyo 1959; t'atros usos, se veiga Warlock.
  
  Warlock (títol orichinal en anglés, Bruixo en aragonés, enguerada en Aragón con o títol en castellano de El Hombre de las pistolas de oro, L'hombre d'as pistolas d'oro en aragonés) ye una cinta de cine estausunidense de l'anyo 1959 de western crepuscular dirichida por Edward Dmytryk seguntes un guión de Robert Alan Aurthur, adaptación d'a novela d'Oakley Hall Warlock, y producida por o mesmo director ta la productora 20th Century Fox. Con una Banda Sonora Orichinal de Leigh Harline y una dirección de fotografía de Joseph MacDonald, en l'elenco d'a cinta constan, entre d'atros, actors como Richard Widmark, Henry Fonda, Anthony Quinn, Dorothy Malone u Dolores Michaels.
  
  La cinta se rodó en Utah y s'ambienta en os anyos 1880 en Utah.
  
  Argumento 
  En primerías d'os anyos 1880, Warlock ye una chicota ciudat d'un districto adedicau a la minería en o estau de Utah. Asobén plegan en a ciudat os cowboy que treballan ta Abe McQuown y que bi provocan desastres. Un día quan plegan escarapellan a lo marshall d'a ciudat y lo fan fuera, asasinando a un d'os habitants d'a ciudat. O Comité de Ciudadans, preocupans, decide contractar a un conoixiu pistolero, Clay Blaisedell, como nuevo marshall d'a ciudat ta que ponga orden, encara que belluns d'os miembros d'o Comité no en son guaire convencius.
  
  Quan Blaisedell plega en a ciudat, lo fa acompanyau d'un inseparable amigo, Tom Morgan, un pistolero de dudosa reputación, chugador y bebedor. Quan lo Comité li diz que no lis cuaca la suya presencia, Blaisedell afirma que totz dos marchan chuntos en o mesmo paquet. Quan os cowboy de McQuown plegan en a ciudat, Blaisedell consigue que reblen sin fer servir la violencia, nomás que intimidando-los. Un d'ells, Johnny Gannon, que ye canso d'as actividatz d'a colla, decide deseparar-se y quedar-se en a ciudat.
  
  Bell día Morgan conoix que Lily Dollar, una antiga amant, plega en a ciudat, acompanyada de Bob Nicholson, chirmán de Big Ben Nicholson, a qui feba poquet que Blaisedell heba matau en un incidente que Lily sabe que heba estau provocau por Morgan, qui heba empuixau a Big Ben ta que desafiase a Blaisedell. Lily deseya ver muerto a Blaisedell ta que Morgan peluchie. Morgan albandona la ciudat ta trobar-se con Lily antes de que plegue con a dilichencia pero quan s'amana troba que los hombres de McQuown son robando-la y aproveita ta matar a Big Ben sin ser visto. Lily plega en a ciudat y ye segura de que ye Morgan qui ha matau a Big Ben.
  
  Blaisedell diriche una partida ta capturar a los ladrons y consigue fer-lo sin mas incidents, pero en o chuicio subsiguient Abe McQuown intimida a lo churau y consigue la suya absolución. Johnny Gannon, qui desapreba a Blaisedell en haber iste feito preso a su chirmán que formaba parte d'a banda, solicita esdevenir aduyant d'o sheriff y lo Comité accepta. Quan los cowboy, dirichius por o chirmán de Johnny, Billy Gannon, quedan libres buscan a Blaisedell y Morgan. Blaisedell demana aduya a Johnny, pero iste se niega. En a luita posterior, mueren tres cowboy, Billy incluyiu, y la ciudat pricinpia a sentir malestar d'a conducta de Blaisedell y Morgan. Alabez Morgan quiere marchar ta continar fendo las mesmas ctividatz en atros lugars, pero Blaisedell s'ha enamorau de Jessie Marlow, una mesacha d'o lugar, y quiere quedar-se y casar-se. D'atra man, Johnny se diriche a charrar con os cowboy ta prebar de quitar mas violencias, pero un d'ells li desferra la man ta que no la pueda fer servir en empunyando un arma. Tanimientres, Johnny decide fer cara a los cowboy y pide l'aduya de Blaisedell, qui accepta. Pero Morgan, en apuntando-lo con un arma, li impide acudir en a suya aduya. Inesperadament, Gannon recibe aduya de bells ciudadans y consigue matar a McQuown, rematando asinas la baralla y esdevenindo un heroi ta los ciudadans. Morgan no puet acceptar tot ixo y, amás, Lily, la suya antiga novia, siente agora atracción por Gannon. S'amana lo remate final d'o conflicto.
  
  Elenco
  
  Premios
  
  Critica 
  En a redacción de Fotogramas comentan:
  
  En o blog El crítico abúlico analizan asinas a cinta:
  
  Referencias
  
  Vinclos externos 
    Warlock en Internet Movie Database.
    /  Warlock en FilmAffinity.
    Warlock en Rotten Tomatoes.
    Warlock en AllMovie.
    Warlock en TCM Movie Database.
    Warlock en Internet Movie Database.
    Warlock en Internet Movie Database.
    Warlock en Internet Movie Database.
    Warlock en Internet Movie Database.
  
  Cintas ambientadas en os anyos 1880
  Cintas ambientadas en Utah
  Cintas d'Estaus Unius
  Cintas de western
  Cintas dirichidas por Edward Dmytryk
  Cintas en anglés
  Cintas interpretadas por Anthony Quinn
  Cintas interpretadas por Dolores Michaels
  Cintas interpretadas por Dorothy Malone
  Cintas interpretadas por Henry Fonda
  Cintas interpretadas por Richard Widmark
  Cintas rodadas en Utah